**Kid Koala** (oikealta nimeltään **Eric San**, s. 1974 Vancouver) on Quebecissa vaikuttava DJ ja turntablisti.

Hän levyttää brittiläiselle Ninja Tune -levy-yhtiölle ja on yhtyeiden Bullfrog, vaihtoehtoisen hip-hopin superyhtyeen Deltron 3030:n sekä uusimman projektinsa *The Slew* jäsen. Hän on myös esiintynyt useiden artistien kanssa Amon Tobinista Preservation Hall Jazz Bandiin ja työskennellyt Lovage-yhtyeen, Peeping Tomin, Gorillazin ja lukuisten muiden tahojen kanssa.

Ura
---

San kävi Sir Winston Churchill Secondary Schoolia Vancouverissa, mutta valmistui Thomas Sprigg Wootton High Schoolista ja jatkoi opintojaan McGill Universityssä opiskellen perusopetusta. Hänet tunnetaan parhaiten arvoituksellisesta turntablism-tyylistään, jossa hän käyttää varsin epätavanomaisia sampleja. Hän on käyttänyt sampleja Jaska Jokunen -televisiosarjoista, vanhoista äänisketseistä (myös niistä jotka halventavat turntablismia), aivastavista ihmisistä ja ihmisistä lukemassa ruokalistaa kantoninkiinaksi. Keikoillaan Kid Koala pyrkii nostattamaan yleisöänsä ja häntä pidetään huumorintajuisena.

San on myös kuvittaja ja taiteilija, ja on suunnitellut itse levynkantensa. *Carpal Tunnel Syndrome*-levyn kansilehtenä oli hänen piirtämänsä sarjakuva-albumi. Albumin julkaisun jälkeen Kid Koala keikkaili laajalti, jolloin hän myös toimi lämmittelijänä useille hänen suosikkiyhtyeilleen, kuten Radiohead ja Björk.

Kid Koala on julkaissut myös kokopitkän sarjakuvaromaanin, *Nufonia Must Fall*, jonka mukana tuli hänen säveltämänsä soundtrack. *Some of my Best Friends are DJs* -levyn mukana tuli shakkilauta.

Tuota levyä seurasi kabareetyylinen *The Short Attention Span Theatre* -kiertue ympäri Pohjois-Amerikkaa Eurooppaa ja Australiaa, jonka konsertit alkoivat Kid Koalan, P-Loven ja DJ Jester the Filipino Fistn ennalta-arvaamattomalla kahdeksan DJ-pöydän setin yhtyeen kaltaisesti järjestetyllä aloitusnumerolla ja sisälsi välikeskeytyksiä, kuten bingokilpailuja. Kiertueen jälkeen Kid Koala on tehnyt dj-keikkoja ympäri Aasiaa, ja esiintynyt myös esimerkiksi Islannissa, Itä-Euroopassa, Venäjällä ja Etelä-Amerikassa työskennellen samalla uuden sarjakuva-albumin kanssa (joka esitietojen mukaan kertoo hyttysestä joka yrittää soittaa klarinettia) sekä ainutlaatuisen nukketeatteriesityksen parissa.

San popularisoi tavan soittaa levysoittimilla melodisen instrumentin tavoin, jossa pitkää yksittäistä nuottia raahataan neulan alla eri nopeuksilla tuottaen eri sävelkorkeuksia. Koska tämä metodi on epätarkka, lopputuloksena saatavat nuotit aaltoilevat ja taipuvat. Niinpä "Drunk Trumpet" -kappaleessa San käyttää tätä metodia yksittäisellä trumpettisävelellä simuloidakseen humalaista trumpetinsoittajaa, yhdistäen humalaista puhetta vahvistaakseen tätä vaikutelmaa.

San julkaisi seuraavan Kid Koala -albumin nimeltään *Your Mom's Favorite DJ* 25. syyskuuta 2006.

Lokakuussa 2006 San oli mennyt naimisiin ja juuri päättänyt 90 kaupungin kiertueen.

Vuonna 2008 hän toimi DJ Shadow:n ja Cut Chemistin lämmittelijänä "The Hard Sell" -kiertueella jolla hän lopetti settinsä nykyään legendaarisella miksauksella "Moon River" -klassikkokappaleesta, jossa hän luo ja muokkaa pitkän viulusoolon soittamalla lukuisia pitkiä viulunuotteja kappaleen instrumenttisektiosta eri sävelkorkeuksilla neljällä turntablella täysin livenä.

Kid Koala on nähty Suomessa pariin kertaan: ensimmäisen kerran Ilosaarirockissa vuonna 2006 ja viisi vuotta myöhemmin yhtenä helsinkiläisen Funky Elephant -festivaalin pääesiintyjänä.

Diskografia
-----------

### Albumit

* 2000: *Carpal Tunnel Syndrome* (Ninja Tune ZENCD34) UK#182
* 2003: *Some of my Best Friends are DJs* (Ninja Tune ZENCD82) UK#196
* 2006: *Your Mom's Favorite DJ* (Ninja Tune ZENCD127)
* 2009: *100%* by The Slew

### Muita julkaisuja

* 1996: *Scratchcratchratchatch* - mixtape-demoalbumi, vain 500 kopiota. Julkaistiin alun perin vain C-kasetilla (CS001)
* 1996: *Scratchappyland* - valikoima "Scratchcratchratchatch" -mixtapelta. - 10" Ninja Tune (ZEN10KK)
* 2003: *Nufonia Must Fall* - Sarjakuvaromaani jonka mukana 17 minuutin audio-cd (ECW Press)
* 2005: *Live from the Short Attention Span Audio Theater Tour!!* - viiden kappaleen live-EP jonka mukana viiden raidan livenauhoitusdvd ja 5 musiikkivideota (ZENCD101, Ninja Tune)

### Mukana levyillä

* 2000: *Deltron 3030* (koko albumilla)
* 2001: *Music to Make Love to Your Old Lady By* (koko albumilla)
* 2005: *Impulsive! Revolutionary Jazz Reworked* (yksi remiksaus)
* 2006: *Peeping Tom* (mukana yhdellä raidalla)

Lähteet
-------

1. ↑   "Canadian Cyberquotes", The Ottawa Citizen, July 20, 2007, Page F9
2. ↑  Nathaniel Merriweather Presents Lovage - Music to Make Love to Your Old Lady By Discogs.com.
3. ↑  Peeping Tom - Peeping Tom Discogs.com.
4. ↑  The 'real' people behind the Gorillaz project Gorillaz Unofficial.
5. ↑   Bryant, Luke. "The new faces of music: Kid Koala's got all the technical moves but more important, he's making new music" The Vancouver Sun (British Columbia), March 20, 2004, Pg. D3
6. ↑  "Ninjatune Artists - Kid Koala" www.ninjatune.com, accessed December 20, 2007
7. ↑  "BBC - collective - kid koala interview" www.bbc.co.uk, accessed December 20, 2007
8. ↑  Kid Koalan esittely Ilosaarirockin www-sivuilla 2006  2006. Joensuun Popmuusikot ry. Viitattu 24.3.2022.
9. ↑  Kid Koala ja Jo Stance vastasivat Funky Elephantin huippuhetkistä *Metropoli.net*.  5.4.2011. Metropoli.net. Viitattu 24.3.2022.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kid Koala**.
* Virallinen sivusto (kidkoala.com)
* Virallinen sivusto (nufonia.com)
* Ninja Tunen artistisivu
* Kid Koala Myspacessa (englanniksi)
* Kid Koala AllMusicissa (englanniksi)
* Kid Koala Last.fm:ssä (englanniksi)
* Nufonia Must Fall: A book by Kid Koala (Arkistoitu – Internet Archive) Kid Koalan taidetta ja artikkeli CBC Radio 3:n lehdessä
* Kid Koala - Biography (Arkistoitu – Internet Archive) UK Hip Hop Story -sivustolla
* HD video of Basin Street Blues on R.fm
* Questionnaire - Kid Koala Haastattelu: kaikki Kid Koalasta
* Kid Koala Discogsissa.  (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |